《曹主簿泾自卜寿藏追范石湖韵谨依虚谷使君例各一再和 其三》
宋代·汪炎昶

百年孰不寄荒隅，蝼蚁欢欣怅野乌。畏死固知非达士，轻生断亦是狂夫。

乐天陶令词堪续，荷锸刘伶迹易模。石椁同知罪司马，茶毗乃至羡浮图。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。